Nolikums cenu aptaujai

**“Gāzes katlu nomaiņas pakalpojums Gaismas ielā 21, Ķekavā**

1. Vispārēja informācija:
   1. Pasūtītājs: SIA “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: [info@kekavasnami.lv](mailto:info@kekavasnami.lv).
   2. Atklāta konkursa nolikums “Gāzes katlu piegādes un nomaiņas pakalpojums Gaismas ielā 21, Ķekavā” identifikācijas numurs Nr. KN2024/AK/1, turpmāk tekstā – Nolikums, apstiprināts iepirkumu komisijas 2024.gada 14.maija sēdē.
   3. Konkursu veic ar Pasūtītāja valdes 2024.gada 15.janvāra lēmumu Nr.2-2024 apstiprināta iepirkuma komisija vismaz trīs cilvēku sastāvā, turpmāk tekstā – Komisija.
   4. Pasūtītājs kā pārzinis veic pretendenta piedāvājumā saņemto personas datu apstrādi ar mērķi nodrošināt pretendenta atlasi iepirkuma līguma noslēgšanai.
   5. Kontaktpersona:

### Par atklāta konkursa dokumentāciju: SIA “Ķekavas nami” projekta vadītāja asistents Ilgonis Leišavnieks, tālr.: 29286907, e-pasts: [ilgonis@kekavasnami.lv](mailto:ilgonis@kekavasnami.lv).

### Par tehniskajiem jautājumiem: SIA “Ķekavas nami” galvenais inženieris Jānis Freibergs, tālr.:29255787, e-pasts: [janis@kekavasnami.lv](mailto:janis@kekavasnami.lv) .

**2. Iepirkuma priekšmets**

1. Cenu aptaujas priekšmeta apraksts un apjoms:
   1. Iepirkuma priekšmets ir divu gāzes katlu “Viessmann Vitocrossal 300 1400Kw” ar degļiem “Giersch MG3-ZML-N-LN-LMV-KEE DN50” jaudu 1400 kW katrs nomaiņa Gaismas ielā 21, Ķekavā, Ķekavas novadā.
   2. Iepirkuma priekšmets ietver arī izpilddokumentācijas (darba norises projekta) sagatavošanu un nodošanu pasūtītājam, nepieciešamo mehānisku un materiālu sagādi pirms Iekārtu montēšanas darbu uzsākšanas.
   3. Cenu aptaujas nomenklatūra (CPV):42000000 – 6 (ražošanas iekārtas).
   4. Vērtēšanas metode – saimnieciski izdevīgākais piedāvājums.
   5. Līguma izpildes termiņš: siltuma padeve trasē – ne vēlāk kā 2024.gada 15.septembris.
   6. Garantijas laiks montāžas darbiem 24 mēneši no pieņemšanas – nodošanas akta parakstīšanas dienas, bet papildmehānismiem un iekārtām – atbilstoši izgatavotāja garantijas nosacījumiem.
2. **Iepirkuma procedūras izsludināšana un Nolikuma saņemšana**
   1. Atklāta konkursa Nolikumam un ar to saistītajai dokumentācijai ir nodrošināta tieša un brīva pieeja Pasūtītāja profila tīmekļvietnē [www.kekavasnami.lv](http://www.kekavasnami.lv) sadaļā “Iepirkumi”.
   2. Ieinteresētie piegādātāji var saņemt Nolikumu, lejupielādējot to elektroniskajā formātā.
   3. Papildus informācija, kas tiks sniegta saistībā ar šo konkursu, tiks publicēta Pasūtītāja profila tīmekļvietnē [www.kekavasnami.lv](http://www.kekavasnami.lv) sadaļā “Iepirkumi”.
   4. Piedāvājumu iesniegšanas vieta, datums, laiks un kārtība:
      1. Piedāvājumi jāiesniedz **elektroniski, parakstītus ar drošu elektronisko parakstu** uz e-pasta adresi: info@ķekavasnami.lv **ne vēlāk kā līdz 2024.gada 28.maijam plkst. 11.00.**
      2. Piedāvājumus, kas iesniegti pēc Nolikuma 3.4.1.punktā minētā termiņa, nevērtēs un atgriezīs iesniedzējam.
   5. Piedāvājumu atvēršanas vieta, datums, laiks un kārtība:
      1. Iesniegtos piedāvājumus atvērs slēgtā sēdē pēc piedāvājumu iesniegšanas termiņa beigām, nogaidot Nolikuma 3.5.2.punktā noteikto šifrētā dokumenta atslēgas iesniegšanai noteikto laiku, bet ne vēlāk kā **2024.gada 28.maijā plkst. 11.15.**
      2. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 10 (desmit) minūtes pēc Nolikuma 3.4.1.punktā minētā laika uz Nolikuma 3.4.1.punktā norādīto e-pasta adresi jānosūta elektroniskā atslēga ar paroli šifrētā dokumenta atvēršanai.
   6. Vietas apskati saskaņot ar Nolikuma 1.5.2.punktā minēto kontakpersonu. Piegādātāju sanāksme nav paredzēta.

## Informācijas apmaiņas kārtība

* 1. Nolikuma skaidrojumus par piedāvājuma sagatavošanu un iesniegšanu, un/vai skaidrojumus par Nolikumā un tā pielikumos iekļautajām prasībām, Piegādātājs pieprasa rakstiski, atsūtot elektroniski uz e-pasta adresi [info@kekavasnami.lv](mailto:info@kekavasnami.lv), pievienojot skenētu parakstītu dokumentu vai ar drošu elektronisko parakstu parakstītu dokumentu. Piegādātājiem komunikācija ar Pasūtītāju jānodrošina latviešu valodā.
  2. Pasūtītājs uz laikā iesniegtiem skaidrojumu pieprasījumiem atbildēs rakstiski 5 (piecas) darba dienas laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām nosūtot atbildi jautājuma iesniedzējam elektroniski, pievienojot skenētu parakstītu dokumentu vai ar drošu elektronisko parakstu parakstītu dokumentu. Vienlaikus Pasūtītāja sniegtās atbildes, norādot uzdotos jautājumus, tiks ievietotas Pasūtītāja profila tīmekļvietnē [www.kekavasnami.lv](http://www.kekavasnami.lv) sadaļā “Iepirkumi”. Ja skaidrojuma pieprasījums tiek saņemts ārpus Pasūtītāja darba laika, t.i. darba dienās no plkst. 16.15 līdz plkst. 7.15, piektdienās pēc plkst. 13.15 un brīvdienās, par skaidrojuma pieprasījuma saņemšanas dienu uzskatāma nākamā Pasūtītāja darba diena.
  3. Gadījumā, ja pieprasītā papildu informācija ir tik apjomīga, ka Pasūtītājs nevar to sagatavot un sniegt atlikušajā atbildes sniegšanas termiņā, Pasūtītājs drīkst atteikt sniegt šādu informāciju, pamatojoties, ka tā nav pieprasīta laikus. Jebkurā gadījumā Pasūtītājam ir jāvērtē, vai uzdotais jautājums neliecina par nopietnām neskaidrībām vai pretrunām Nolikumā, vai tajā nav nepieciešams veikt grozījumus, tādējādi pagarinot piedāvājumu iesniegšanas termiņu.
  4. Pasūtītājs ir tiesīgs pagarināt Nolikuma 3.4.1.punktā minēto termiņu, kā arī ir tiesīgs veikt grozījumus Nolikumā. Pasūtītājs nodrošina, ka visa aktuālā informācija par konkursu, t.sk. Nolikums, tā pielikumi, Nolikuma grozījumi, atbildes uz Piegādātāju uzdotajiem jautājumiem, tiks publicētas un būs brīvi pieejamas Pasūtītāja profila tīmekļvietnē [www.kekavasnami.lv](http://www.kekavasnami.lv) sadaļā “Iepirkumi”.
  5. Piegādātajiem ir pienākums sekot līdzi publicētajai informācijai. Pasūtītājs nav atbildīgs par to, ja kāds Piegādātājs nav iepazinies ar informāciju, kurai ir nodrošināta brīva un tieša elektroniskā pieeja un nav ņēmis vērā Nolikuma grozījumus un precizējumus, sniegtās atbildes uz Piegādātāju uzdotajiem jautājumiem, kā rezultātā Pretendents ir iesniedzis nepilnīgu piedāvājumu.

## Piedāvājuma noformējuma prasības

* 1. Piedāvājums jāiesniedz **elektroniski, parakstīts ar drošu elektronisko parakstu** uz e-pasta adresi: [www.kekavasnami.lv](http://www.kekavasnami.lv) līdz Nolikuma 3.4.1.punktā minētajam termiņam
  2. Sagatavojot piedāvājumu, Pretendents ievēro, ka:
     1. Iesniedzot piedāvājumu, Pretendents piedāvājumu vai tā daļas, ja tās paraksta atsevišķi, paraksta ar drošu elektronisko parakstu. Pretendents pēc saviem ieskatiem piedāvājuma veidlapas var parakstīt kā atsevišķus dokumentus vai parakstīt visu piedāvājuma dokumentāciju kopumā.
     2. Piedāvājumu vai tā daļas, ja tās paraksta atsevišķi, Pretendenta vārdā paraksta Pretendenta pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu (piemēram, pilnvara, kas tiek pievienota piedāvājumam kā skenēts dokumenta oriģināls).
     3. Ja Pretendents ir ārvalstī reģistrēts komersants un piedāvājums vai kāds no piedāvājuma dokumentiem tiek parakstīts ar drošu elektronisko parakstu, tad Pretendentam ir jānorāda saite (*links*), kur ir iespējams bez maksas un bez speciālas programmas uzstādīšanas uz datora pārbaudīt (*verificēt*) paraksta īstumu.
     4. Ja piedāvājumu nav parakstījusi persona ar Pretendenta pārstāvības tiesībām (t.sk. Pretendenta pilnvarota persona), tad attiecīgi Pretendenta piedāvājums tiek noraidīts.
  3. Piedāvājumi jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno Pretendenta apliecināts tulkojums latviešu valodā saskaņā ar Ministru kabineta 22.08.2000. noteikumiem Nr.291 “Kārtība, kādā apliecināmi dokumentu tulkojumi latviešu valodā”. Par dokumenta tulkojuma atbilstību oriģinālam atbild Pretendents.
  4. Ja kādu no Pretendenta iesniegtajiem dokumentiem izdevusi 05.10.1961. Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tam ir jābūt pievienotam *Apostille* apliecinājumam. Pārējo valstu iestāžu izsniegtajiem dokumentiem ir jābūt konsulāri legalizētiem izcelsmes valstī un Latvijas Republikā. Konsulārā legalizācija un dokumentu legalizācija ar *Apostille* saskaņā ar Dokumentu legalizācijas likumu nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices konfederācija.
  5. Pretendents dokumenta atvasinājumus apliecina atbilstoši Ministru kabineta 04.09.2018. noteikumiem Nr.558 “Dokumentu izstrādāšanas un noformēšanas kārtība”. Pretendents piedāvājuma noformēšanā ievēro Elektronisko dokumentu likumā un Ministru kabineta 28.06.2005. noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtībā, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Vienlaikus Pretendents ir tiesīgs visu iesniegto dokumentu atvasinājumus un tulkojumu pareizību apliecināt ar vienu apliecinājumu.
  6. Ja Komisijai rodas šaubas par iesniegtā dokumenta kopijas autentiskumu, tā pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju.
  7. Piedāvājumā iesniegtajiem dokumentiem ir jābūt skaidri salasāmiem, bez labojumiem, iestarpinājumiem, izdzēsumiem vai aritmētiskām kļūdām. Skenētajiem dokumentiem jāattēlo visu oriģinālajā dokumentā ietverto informāciju. Pirms skenēta dokumenta pievienošanas Pretendents pārliecinās, ka dokuments ir salasāms un attēlota visa oriģinālajā dokumentā ietvertā informācija.
  8. Iesniedzot piedāvājumu, Pretendents pieteikumā (1.pielikums) apliecina, ka piekrīt visiem Nolikumā ietvertajiem nosacījumiem.
  9. Piedāvājumi jāsagatavo tā, lai nekādā veidā netiktu ierobežota piekļuve piedāvājumā ietvertajai informācijai, tostarp, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājumi saturēs kādu no šajā punktā minētajiem riskiem, tie netiks izskatīti.
  10. Pretendents ir atbildīgs par piedāvājuma savlaicīgu iesniegšanu un Pretendentam pilnībā jāsedz visi izdevumi, kas saistīti ar piedāvājuma sagatavošanu un iesniegšanu. Pasūtītājs neuzņemas nekādu atbildību par šīm izmaksām neatkarīgi no konkursa rezultātiem.
  11. Pretendenta piedāvājumam ir jāietver:
      1. Pieteikuma vēstule (1.pielikums);
      2. Lokālā tāme - finanšu piedāvājumu (2.pielikums), kas sagatavots balstoties uz lokāklās tāmes sagatavošanas tehnisko specifikācijas minimālajiem nosacījumiem (3.pielikums);
      3. Kvalifikāciju apliecinoši dokumenti (4.pielikums)
      4. Apliecinājums par finanšu piedāvājumu (5.pielikums)
      5. Darbu izpildes laika grafiks (brīvas formas dokuments), iesniegt kopā ar Pieteikuma vēstuli.
      6. Informāciju par apakšuzņēmējiem (ja tādi paredzēti), to apliecinājums, informāciju par personu ( ja tāda paredzēta), uz kuras iespējām Pretendents balstās (brīvas formas dokuments).
      7. Citu informāciju, ko Pretendents uzskata par nepieciešamu pievienot piedāvājumam.
  12. Pretendents līdz piedāvājuma iesniegšanas termiņa beigām ir tiesīgs grozīt vai atsaukt savu piedāvājumu, ievērojot šādu kārtību:
      1. Pretendents ir tiesīgs jau iesniegto piedāvājumu vai kādu tā daļu aizstāt ar grozīto piedāvājumu vai papildināt ar piedāvājuma grozījumiem. Ja jau iesniegto piedāvājumu Pretendents papildina ar piedāvājuma grozījumiem, tad attiecīgi tos noformē kā “Piedāvājuma grozījumi” un iesniedz parakstītus ar drošu elektronisko parakstu. Piedāvājuma grozīšanas gadījumā par piedāvājuma iesniegšanas laiku tiks uzskatīts pēdējā grozītā piedāvājuma iesniegšanas brīdis.
      2. Piedāvājuma atsaukums var tikt nosūtīts elektroniski uz e-pasta adresi, kas minēta Nolikuma 3.4.1.punktā, pievienojot skenētu parakstītu dokumentu (atsaukuma oriģinālu pirms piedāvājumu iesniegšanas termiņa beigām, izsūtot pa pastu) vai iesniedz ar drošu elektronisko parakstu parakstītu dokumentu.
      3. Piedāvājuma atsaukšanai ir bezierunu raksturs, un tā izslēdz Pretendentu no turpmākās dalības iepirkumu procedūrā. Piedāvājuma maiņas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.

## Saistību izpildes nodrošinājums

* 1. Pretendentam, kuram piešķirtas iepirkuma līguma slēgšanas tiesības, ja tas sākotnējo izdevumu segšanai pieprasa avansu ( prognozējams, ka 15-25% apmērā no līguma summas bez PVN), reizē ar rēķinu jāiesniedz avansa maksājuma garantiju polise par visu avansa summu.
  2. Pretendentam, kurš realizējis piešķirtās iepirkuma līguma slēgšanas tiesības, reizē ar galīgo rēķinu jāiesniedz Pasūtītājam garantijas termiņa līguma izpildes nodrošinājuma polise 5% (piecu procentu) apmērā no līgumcenas (bez PVN).

## Personu apvienības, personālsabiedrības, apakšuzņēmēji un Pretendenta norādītā persona, uz kuras iespējām Pretendents balstās

* 1. Pretendents var iesniegt piedāvājumu kā personu apvienība, papildus Nolikumā minētajām prasībām jāiesniedz šādi dokumenti:
     1. Ja piedāvājumu iesniedz personu apvienība, tai ir jāiesniedz visu personu apvienības dalībnieku parakstīta saistību raksta (piemēram, protokola, vienošanās) kopija, kura saturā jāiekļauj nosacījums, ka katrs personu apvienības dalībnieks atsevišķi un visi kopā ir atbildīgi par iepirkuma līguma izpildi, un kas apliecina, ka, ja personu apvienībai tiks piešķirtas līguma slēgšanas tiesības, tad pirms iepirkuma līguma slēgšanas personu apvienība noslēgs sabiedrības līgumu (Civillikuma 2241.-2280.pants) un par to rakstveidā informēs Pasūtītāju. Pretendentam būs jāiesniedz Pasūtītājam sabiedrības līguma eksemplārs (oriģināls vai kopija, ja tiek uzrādīts oriģināls).
     2. Gadījumā, ja piedāvājumā ietvertos dokumentus, t.i., pieteikuma vēstuli, finansiālo piedāvājumu, apliecinājumus neparaksta visi personu apvienības dalībnieki, tad piedāvājuma pieteikuma vēstulei pievienojams atbilstoša satura pilnvarojums, kur norādīts galvenais personu apvienības dalībnieks, kurš ir pilnvarots parakstīt piedāvājumu un citus dokumentus, rīkoties personu apvienības vārdā.
     3. Ja personu apvienība, iegūst tiesības slēgt iepirkumu līgumu, Pasūtītājs noslēdz daudzpusēju līgumu, ar personu apvienības dalībniekiem, kur minētās personas tiks pārstāvētas visas kopā kā viens izpildītājs (būvniecības iepirkuma līguma gadījumā – būvnieks). Saskaņā ar iepirkuma līguma nosacījumiem tiks piemērota solidāra atbildība (Latvijas Republikas Civillikuma 1669. – 1690.pants) pret Pasūtītāju, neatkarīgi no personu apvienības dalībnieku savstarpējās vienošanās, kura nav saistoša Pasūtītājam.
  2. Ja piedāvājumu iesniedz personālsabiedrība, papildus Nolikumā minētajām prasībām jāiesniedz šādi dokumenti:
     1. Lai Pasūtītājs gūtu pārliecību par personālsabiedrības esamību, papildus Nolikumā noteiktajam, piedāvājuma pieteikuma vēstulei (Nolikuma 1.pielikums) jāpievieno personālsabiedrības līguma kopija vai izraksts no līguma, vai cita dokumenta (piemēram, protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai izrakstā.
     2. Gadījumā, ja piedāvājumā ietvertos dokumentus, t.i., pieteikuma vēstuli, lokālo tāme - finansiālo piedāvājumu, apliecinājumus neparaksta visi personālsabiedrības biedri, tad piedāvājuma pieteikuma vēstulei pievienojams atbilstoša satura pilnvarojums, kur norādīts galvenais personālsabiedrības biedrs, kurš ir pilnvarots parakstīt piedāvājumu un citus dokumentus, rīkoties personālsabiedrības vārdā.
  3. Apakšuzņēmēju piesaiste:
     1. Ja tas nepieciešams konkrētā iepirkuma līguma izpildei, Pretendentam ir atļauts slēgt līgumus ar apakšuzņēmēju (-iem). Pieļaujams, ka viens apakšuzņēmējs piedalās vairāku Pretendentu piedāvājumos.
     2. Pretendentam piedāvājumā jānorāda visi tie apakšuzņēmēji, kuru veicamo būvdarbu un sniedzamo pakalpojumu vērtība ir vismaz 10 000,00 eiro, iesniedzot brīvas formas veidlapu.
     3. Pretendentam piedāvājumā jāpievieno katra apakšuzņēmēja, kura veicamo būvdarbu vai sniedzamo pakalpojumu vērtība ir vismaz 10 000,00 eiro, likumīgā pārstāvja aizpildīts un parakstīts apliecinājums (brīvas formas veidlapa), kurā apliecināts, ka uz šajā punktā minētajiem apakšuzņēmējiem neattiecas Nolikuma 8.sadaļas 8.1.1. – 8.1.5.punktā noteiktie izslēgšanas nosacījumi.
     4. Pasūtītājs patur sev tiesības pēc iepirkuma līguma noslēgšanas pieprasīt, lai Pretendents norāda visus apakšuzņēmējus, kas tiks iesaistīti darbu veikšanā un/vai pakalpojuma sniegšanā neatkarīgi no to dalības apjoma.
  4. Personas, uz kuras iespējām Pretendents balstās, piesaiste:
     1. Ja tas nepieciešams konkrētā iepirkuma līguma izpildei, Pretendents var balstīties uz citu personu saimnieciskajām un finansiālajām iespējām neatkarīgi no savstarpēju attiecību tiesiskā rakstura. Šādā gadījumā Pretendentam jāpierāda Pasūtītājam, ka tā rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā iepirkuma līguma izpildē. Minētajā gadījumā piedāvājums jāiesniedz atbilstoši Nolikuma 7.1.punkta apakšpunktos minētajā kārtībā.
     2. Ja tas nepieciešams konkrētā iepirkuma līguma izpildei, Pretendents var balstīties uz citu personu tehniskajām un profesionālajām iespējām neatkarīgi no savstarpēju attiecību tiesiskā rakstura. Šādā gadījumā Pretendentam jāpierāda Pasūtītājam, ka tā rīcībā būs nepieciešamie resursi, iesniedzot, piemēram, šo personu apliecinājumu vai vienošanos par nepieciešamo resursu nodošanu Pretendenta rīcībā.
     3. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
     4. Pretendentam piedāvājumā jāpievieno katras personas, uz kuras iespējām Pretendents balstās, likumīgā pārstāvja aizpildīts un parakstīts apliecinājums (brīvas formas veidlapa), kurā apliecināts, ka uz šajā punktā minētajām personām neattiecas Nolikuma 8.sadaļas 8.1.1. – 8.1.5.punktā noteiktie izslēgšanas nosacījumi un, ka tā rīcībā būs nepieciešamie resursi, tos attiecīgi norādot.

## Pretendenta izslēgšanas noteikumi un izvirzītās kvalifikācijas prasības (1.kārta)

|  |  |  |  |
| --- | --- | --- | --- |
| **8.1. Prasības** | | **8.2. Pamatojošie dokumenti** | |
| ***Izslēgšanas noteikumi***  **Piezīme**: Nolikuma 8.1.1. – 8.1.5.punktu atbilstības pārbaudi Komisija veic tikai Pretendentam, kuram Nolikumā noteiktajā kārtībā būtu piešķiramas iepirkuma līguma slēgšanas tiesības. | | | |
| 8.1.1. | Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz  150 *euro*.[[1]](#footnote-1) | 8.2.1. | - Pieteikuma vēstulē (Nolikuma 1.pielikums) norādītā informācija.  - Ja Pretendents ir Latvijā reģistrēts komersants, tad Pasūtītājs, izmantojot publiskās datu bāzes un publiski pieejamo informāciju pārbaudīs Pretendenta atbilstību Nolikuma 8.1.1.punkta prasībām.  - Ja Pretendents ir ārvalstī reģistrēts komersants, tad tam pēc Komisijas pieprasījuma jāiesniedz attiecīgās kompetentās institūcijas izziņa (oriģināls vai apliecināta kopija), kas apliecina, ka tas atbilst Nolikuma 8.1.1.punkta prasībām. Gadījumā, ja mītnes zemē nav attiecīgās institūcijas, tad Pretendentam jāiesniedz SPSIL 48.panta 12.daļā minētie dokumenti. |
| 8.1.2. | Pretendents nav pasludināts par maksātnespējīgu, neatrodas likvidācijas stadijā, vai tā saimnieciskā darbība nav apturēta vai pārtraukta. | 8.2.2. | - Pieteikuma vēstulē (Nolikuma 1.pielikums) norādītā informācija.  - Ja Pretendents ir Latvijā reģistrēts komersants, tad Pasūtītājs, izmantojot publiskās datu bāzes un publiski pieejamo informāciju pārbaudīs Pretendenta atbilstību Nolikuma 8.1.2.punkta prasībām.  - Ja Pretendents ir ārvalstī reģistrēts komersants, tad tam pēc Komisijas pieprasījuma jāiesniedz attiecīgās kompetentās institūcijas izziņa (oriģināls vai apliecināta kopija), kas apliecina, ka tas atbilst Nolikuma 8.1.2.punkta prasībām. Gadījumā, ja mītnes zemē nav attiecīgās institūcijas, tad Pretendentam jāiesniedz SPSIL 48.panta 12.daļā minētie dokumenti. |
| 8.1.3. | Iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar Pretendentu SPSIL 30.panta pirmās vai otrās daļas izpratnē vai ir ieinteresēts kāda Pretendenta izvēlē, un Pasūtītājam nav iespējams novērst šo situāciju ar Pretendentu mazāk ierobežojošiem pasākumiem. | 8.2.3. | Ja Pretendenta rīcībā ir informācija, ka tas ir saistīts ar iepirkuma procedūras dokumentu sagatavotāju (Pasūtītāja amatpersonu vai darbinieku), iepirkuma komisijas locekli vai ekspertu SPSIL 30.panta pirmās vai otrās daļas izpratnē, tas norāda to Pieteikuma vēstulē (Nolikuma 1.pielikums). |
| 8.1.4. | Pretendentam ir konkurenci ierobežojošas priekšrocības iepirkuma procedūrā, ja tas vai ar to saistīta juridiskā persona iesaistījās iepirkuma procedūras sagatavošanā saskaņā ar SPSIL 22.panta trešo daļu un to nevar novērst ar mazāk ierobežojošiem pasākumiem, un Pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci. | 8.2.4. | Ja Pretendents ir bijis iesaistīts vai ar to saistīta juridiska persona ir bijusi iesaistīta iepirkuma procedūras sagatavošanā saskaņā ar SPSIL 22.panta trešo daļu, Pretendents to norāda Pieteikuma vēstulē (Nolikuma 1.pielikums) un iesniedz pierādījumus, ka nav tādu apstākļu, kas šim Pretendentam dotu jebkādas priekšrocības iepirkuma procedūrā, tādējādi ierobežojot konkurenci. |
| 8.1.5. | Pretendents ir sniedzis nepatiesu informāciju, lai apliecinātu atbilstību Nolikuma 8.sadaļā minētajiem izslēgšanas noteikumiem vai sniedzis nepatiesu informāciju par Pretendenta kvalifikācijas prasībām, vai nav sniedzis prasīto informāciju. | 8.2.5. | Dokumenti nav jāiesniedz. Pasūtītājs pārliecināsies par šī izslēgšanas nosacījuma neattiecināmību piedāvājuma izvērtēšanas laikā. |
| ***Atlases nosacījumi, atbilstība profesionālās darbības veikšanai*** | | | |
| 8.1.6. | Pieteikuma piedāvājuma derīguma termiņš ir 60 (vai vairāk) dienas no piedāvājumu iesniegšanas dienas. | 8.2.6. | Aizpildīta Pieteikuma vēstule, atbilstoši Nolikuma 1.pielikumā minētajām prasībām. |
| 8.1.7. | Pretendents ir iesniedzis informāciju par tā likumīgajiem pārstāvjiem,   * komercdarbības reģistrāciju, atbilstoši tā mītnes zemes normatīvajos aktos noteiktajām prasībām. | 8.2.7. | - Ja Pretendents ir Latvijā reģistrēts komersants, tad apliecinošs dokuments nav jāiesniedz. Pasūtītājs, izmantojot publiskās datu bāzes un publiski pieejamo informāciju pārbaudīs Pretendenta atbilstību Nolikuma 8.1.7.punkta prasībām.  - Ja Pretendents ir ārvalstī reģistrēts komersants, tad tam jāiesniedz attiecīgās kompetentās institūcijas izziņa (oriģināls vai apliecināta kopija), kas apliecina, ka tas atbilst Nolikuma 8.1.7.punkta prasībām. Gadījumā, ja mītnes zemē nav attiecīgās institūcijas, tad Pretendentam jāiesniedz SPSIL 48.panta 12.daļā minētie dokumenti. |
| 8.1.8. | Pretendentam Latvijas Republikas spēkā esošajos normatīvajos aktos noteiktajos gadījumos un kārtībā ir jābūt reģistrētam Būvkomersantu reģistrā vai attiecīgajā profesionālās darbības reģistrācijas iestādē ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences vai sertifikāta vai citu līdzvērtīgu dokumentu iesniegšanu.  **Piezīme:**   1. personām, uz kuru iespējām Pretendents balstās, lai apliecinātu Pretendenta atbilstību Nolikuma prasībām, kuras iepirkuma līguma izpildes ietvaros veiks darbus, kuru veikšanai nepieciešama reģistrācija Būvkomersanta reģistrā vai attiecīgajā profesionālās darbības reģistrācijas iestādē ārvalstīs, attiecīgās valsts normatīvajos aktos noteiktajos gadījumos un kārtībā. 2. uz būvdarbu uzsākšanas (iepirkuma līguma slēgšanas) brīdi saskaņā ar Būvniecības likuma 22.pantu komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji. | 8.2.8. | - Ja Pretendents ir Latvijā reģistrēts komersants, tad apliecinošs dokuments nav jāiesniedz. Pasūtītājs, reģistrācijas faktu pārbaudīs publiskā datu bāzē Būvkomersantu reģistra tīmekļvietnē: https://bis.gov.lv/bisp/.  - Ja Pretendents ir ārvalstī reģistrēts komersants un tas nav reģistrēts Latvijas Republikas Būvkomersantu reģistrā, jāiesniedz attiecīgās mītnes zemes reģistrācijas vai licencēšanas vai sertificēšanas faktus apliecinoši dokumenti, ja attiecīgās mītnes zemes, kurā reģistrēts Pretendents, normatīvie akti to pieprasa.  - Pretendentam, kas nav reģistrēts Būvkomersantu reģistrā, jāiesniedz apliecinājums, ka gadījumā, ja tas tiks izvēlēts kā saimnieciski visizdevīgākais, tas līdz līguma  noslēgšanai reģistrēsies Latvijas Republikas Būvkomersantu reģistrā un iesniegs Pasūtītājam atbilstošus dokumentus par reģistrācijas faktu.  - Ja personu apvienības viens no dalībniekiem un/vai apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10% no kopējās būvdarbu, pakalpojuma vai piegādes līguma vērtības un/vai persona uz kuras iespējām Pretendents balstās, lai apliecinātu Pretendenta atbilstību Nolikuma prasībām veic darbus uz kuriem neattiecas Būvniecības likuma nosacījumi par būvkomersanta reģistrāciju, tad reģistrācija Būvkomersantu reģistrā nav obligāta, bet Pretendentam ir jāiesniedz apliecinājums (brīvā formā) par iepriekš minēto personu pamatotu nereģistrēšanu Latvijas Republikas Būvkomersantu reģistrā. |
| 8.1.9. | Pretendenta būvuzņēmēja civiltiesiskā atbildība ir apdrošināta atbilstoši Ministru kabineta 19.01.2014. noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.  **Piezīme:** Ja Pretendents ir personālsabiedrība vai personu apvienība, minēto prasību var iesniegt viens no personālsabiedrības biedriem vai viens no personu apvienības dalībniekiem. | 8.2.9. | Pretendenta būvuzņēmēja civiltiesiskās atbildības polises kopija |
| ***Saimnieciskais un finansiālais stāvoklis*** | | | |
| 8.1.11. | Pretendenta vidējais apgrozījums par pēdējiem 3 (trīs) gadiem (2020., 2021. un 2022.gads) ir bijis vismaz  100 000 *euro* gadā;  **Piezīme:**   1. Ja Pretendents ir personālsabiedrība vai personu apvienība, Pretendenta vidējais apgrozījums iepriekšējos 3 (trīs) finanšu gados tiek aprēķināts no visu personālsabiedrības biedru vai visu to personu apvienības dalībnieku, uz kuru iespējām Pretendents balstās, lai izpildītu kvalifikācijas prasības attiecībā uz Pretendenta finansiālo un saimniecisko stāvokli, un kuri būs finansiāli atbildīgi par iepirkuma līguma izpildi, kopējā apgrozījuma. 2. Ja Pretendents (arī personālsabiedrības biedrs vai personu apvienības dalībnieks) ir darbojies tirgū mazāk nekā 3 (trīs) gadus, apgrozījumam jāatbilst iepriekšminētajām prasībām attiecīgajā darbības laika periodā. | 8.2.11. | - Pretendentam jāiesniedz Peļņas vai zaudējumu aprēķini no apstiprinātiemgada pārskatiem (kopijas) vai izdrukas no VID Elektroniskās deklarēšanas sistēmas (EDS) par pēdējiem 3 (trīs) gadiem (2020., 2021., 2022.gads).  - Aizpildīts Nolikuma 5.pielikums. |
| ***Tehniskās un profesionālās spējas*** | | | |
| 8.1.12. | Pretendents iepriekšējo 5 (piecu) gadu laikā (2019., 2020., 2021., 2022., 2023.gads un 2024.gads līdz piedāvājuma iesniegšanas dienai) ir veicis ne mazāk kā 2 (divu) gāzes katlu uzstādīšanu (t.sk. kā apakšuzņēmējs) ar līdzvērtīgu vai lielāku jaudu kā Nolikumā un tie nodoti ekspluatācijā.  **Piezīme**: Šī prasība attiecas uz:   * ja Pretendents ir personālsabiedrība vai personu apvienība, minēto prasību var iesniegt viens no personālsabiedrības biedriem vai viens no personu apvienības dalībniekiem, uz kura iespējām Pretendents balstās, lai izpildītu kvalifikācijas prasībās attiecībā uz Pretendents profesionālajām vai tehniskajām iespējām, un kuri sniegs pakalpojumus, kuru izpildei attiecīgās spējas ir nepieciešamas. * personām, uz kuru iespējām Pretendents balstās, lai izpildītu kvalifikācijas prasības attiecībā uz Pretendenta profesionālajām vai tehniskajām iespējām, un kuri sniegs pakalpojumus, kuru izpildei attiecīgās spējas ir nepieciešamas. | 8.2.12. | - Aizpildīta kvalifikācijas veidlapa (Nolikuma 4.pielikums).  - Pasūtītāju likumīgo pārstāvju parakstītas atsauksmes (oriģināls vai apliecināta kopija) par Nolikuma 8.1.12.punktā norādīto darbu 2019., 2020., 2021., 2022., 2023.gads un 2024.gads līdz piedāvājuma iesniegšanas dienai). Norādīt konkrētus darbus (laika periods, projekta nosaukums, īss apraksts). |

8.3. Izziņas un citus dokumentus, kurus iepirkuma procedūrā noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms piedāvājuma iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms piedāvājuma iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

8.4. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām Pretendenta atlases prasībām. Pretendents iesniedz atsevišķu Eiropas vienoto procedūras dokumentu par katru personu, uz kuras iespējām Pretendents balstās, lai apliecinātu, ka Pretendents atbilst paziņojumā par līgumu vai Nolikumā noteiktajām atlases prasībām, kā arī par katru tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10% no iepirkuma līguma vērtības. Personu apvienība iesniedz atsevišķu Eiropas vienoto iepirkumu procedūras dokumentu par katru dalībnieku. Pasūtītājs jebkurā iepirkuma procedūras stadijā ir tiesīgs prasīt, lai Pretendents iesniedz visu vai daļu no dokumentiem, kas apliecina atbilstību Nolikumā noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Lai aizpildītu Eiropas vienotās procedūras dokumentu, Pretendents izmanto “ESPD.xml” datni interneta tīmekļvietnē <http://espd.eis.gov.lv/>. Aizpildīto Eiropas vienoto iepirkuma procedūras dokumenta veidlapu Pretendents izdrukā un pievieno piedāvājuma kvalifikācijas dokumentiem, norādot saiti uz to.

## Piedāvājumu atbilstība tehniskajām specifikācijām (2.kārta)

* 1. Piedāvājumu atbilstība tiek vērtēta saskaņā ar Nolikuma 2.pielikuma “Lokālā tāme – finanšu piedāvājums” ietvertajiem risinājumiem, kopsakarībā ar “Lokālās tāmes sagatavošanas tehnisko specifikāciju” (3.pielikums) ietvertajām minimālajām prasībām.
  2. Piedāvājums tiks noraidīts kā neatbilstošs, ja:
     1. tehniskais un/vai finanšu piedāvājums nav iesniegts par Nolikuma 3.pielikuma noteikto minimālo darbu apjomu;
     2. darbu izpildes termiņš neatbilst 2.5.punkta prasībām;
     3. garantijas laiks neatbilst Nolikuma 2.6.punkta nosacījumiem.

## Finanšu piedāvājums (3.kārta)

* 1. Pretendents finanšu piedāvājums tiek sagatavots izmantojot lokālās tāmes (2.pielikums) veidlapu, ievērojot šādas prasības:
     1. visām cenām jābūt norādītām euro ar divām zīmēm aiz komata, atsevišķi jānorāda piedāvājuma cena ar pievienotās vērtības nodokli, turpmāk tekstā - PVN. Vērtējot piedāvājumu, Komisija ņems vērā cenu bez PVN.
     2. piedāvājuma cenā jāiekļauj visas administrācijas, dokumentu sagatavošanas, saskaņošanas, transporta un citas izmaksas (t.sk. nodokļi, nodevas un citas izmaksas, izņemot PVN), kas saistītas ar pasūtījumu izpildi saskaņā ar tehnisko specifikāciju prasībām un veicot objekta apsekošanu uz vietas.
     3. Pretendenta piedāvājumā jāietver precīzas ziņas par iekārtām, darbiem, materiāliem vai pakalpojumiem, kas nepārprotami nepieciešami pasūtījuma izpildei. Gadījumā, ja ziņas netiks iekļautas, tad visas attiecīgo iekārtu, darbu, materiālu, pakalpojumu u.c. izmaksas tiks uzskatītas par iekļautām piedāvājuma cenā.
  2. Finanšu piedāvājumā norādītās cenas iepirkuma līguma darbības laikā netiks pārskatītas, ja, slēdzot iepirkuma līgumu vai tā laikā izrādīsies, ka Pretendents finanšu piedāvājumā norādītajās cenās nav iekļāvis kādas no izmaksām kvalitatīva iepirkuma līguma izpildei vai radīsies jebkādu iemeslu dēļ radīts sadārdzinājums.
  3. Ja finanšu piedāvājumā par kādu no piedāvātajiem darbiem un/vai pakalpojumiem Pretendents norāda piedāvāto līgumcenu 0,00 euro, Pretendentam jāiesniedz paskaidrojums ar detalizētu pamatojumu par būtiskajiem piedāvājuma nosacījumiem (darbu un/vai pakalpojumu izmaksām, īpaši izdevīgiem darbu un/vai pakalpojumu sniegšanas apstākļiem u.tml.), kas Pretendentam ir pieejami, lai nodrošinātu norādītās darbu un/vai pakalpojumu izmaksas.

## Piedāvājumu atvēršana

* 1. Piedāvājumus atver Komisija un piedāvājumu atvēršana notiek Nolikuma 3.4.1.punktā norādītajā datumā, laikā un vietā slēgtā sēdē bez Pretendentu pārstāvju piedalīšanās.
  2. Komisija atver visus piedāvājumus, kā arī piedāvājuma grozījumus, izņemot tos, kas atzīti par atsauktiem vai nokavētiem. Piedāvājumus atver iesniegšanas secībā, nosaucot Pretendentu, piedāvāto līgumcenu un citas ziņas, kas raksturo piedāvājumu.
  3. Komisija sagatavo piedāvājumu atvēršanas sanāksmes protokolu. Pēc piedāvājumu atvēršanas sanāksmes protokols nekavējoties tiks nosūtīts visiem Pretendentiem, kas iesnieguši piedāvājumus.
  4. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtās sēdēs.

## Piedāvājumu vērtēšana

* 1. Komisija vērtē Pretendentus saskaņā ar Nolikumā izvirzītajām kvalifikācijas prasībām, pārbauda piedāvājumu atbilstību tehniskajām specifikācijām un finanšu piedāvājuma (cenas) atbilstību Nolikuma prasībām, un izvēlas piedāvājumu saskaņā ar Nolikumā noteiktajiem piedāvājuma izvērtēšanas kritērijiem.
  2. Saskaņā ar Ministru kabineta 28.03.2017. noteikumu Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 16.punktu, Komisija ir tiesīga Pretendentu kvalifikācijas un piedāvājumu atbilstības pārbaudi veikt tikai Pretendentam, kuram būtu piešķiramas līguma slēgšanas tiesības.
  3. Pretendenta kvalifikācija un tā piedāvājums iepirkuma procedūras gaitā tiks vērtēts 3.kārtās:
     1. **1.kārta** – Pretendenta izslēgšanas noteikumi un atbilstība kvalifikācijas prasībām (Nolikuma 8.sadaļa, izņemot Nolikuma 8.1.1. - 8.1.5.punkti).
     2. **2.kārta** – piedāvājuma atbilstība tehniskajām specifikācijām (Nolikuma 9.sadaļa).
     3. **3.kārta** – finanšu piedāvājuma atbilstība prasībām (Nolikuma 10.sadaļa).
  4. Ja Komisija neizmanto Nolikuma 12.2.punktā minēto nosacījumu tā vērtē visus Pretendentu piedāvājumus, ievērojot Nolikuma 12.3.punktā minēto kārtību.
  5. Katrā nākamajā kārtā tiek vērtēti to Pretendentu piedāvājumi, kuri kvalificējušies iepriekšējā kārtā. Piedāvājumi, kuri nekvalificējās kādā no kārtām tiek izslēgti no turpmākās dalības iepirkuma procedūrā. Piedāvājumi, kuru neatbilst Nolikumā noteiktajām noformējuma prasībām, var tikt izslēgti no turpmākās dalības iepirkuma procedūrā, ja to neatbilstība Nolikumā noteiktajām noformējuma prasībām ir būtiska un ietekmē Pretendenta piedāvājuma vērtēšanu.
  6. Pirms piedāvājumu izvērtēšanas uzsākšanas Komisijas locekļi paraksta apliecinājumu par to, ka nav tādu apstākļu, kuru dēļ varētu uzskatīt, ka Komisijas locekļi ir ieinteresēti konkrēta Pretendenta izvēlē vai darbībā vai, ka Komisijas locekļi ir saistīti ar Pretendentiem SPSIL 30.panta pirmās daļas izpratnē.
  7. Atsevišķu piedāvājuma daļu izvērtēšanu Komisija tiesīga uzticēt Pasūtītāja izvēlētiem ekspertiem. Pirms piedāvājumu izvērtēšanas uzsākšanas eksperti paraksta apliecinājumu par to, ka nav tādu apstākļu, kuru dēļ varētu uzskatīt, ka eksperti ir ieinteresēti konkrēta Pretendenta izvēlē vai darbībā vai, ka eksperti ir saistīti ar Pretendentiem SPSIL 30.panta pirmās daļas izpratnē.
  8. Laikā no piedāvājumu atvēršanas līdz iepirkuma procedūras rezultātu paziņošanai Pretendentiem ir aizliegta jebkāda kontaktēšanās ar Komisiju un/vai tā pieaicinātiem ekspertiem saistībā ar šo iepirkuma procedūru, izņemot, ja tiek prasīti un sniegti paskaidrojumi saskaņā ar Nolikuma 12.12.punktu.
  9. Komisija veicot Pretendentu atlasi 1.kārtā, pārbauda atbilstību kvalifikācijas prasībām atbilstoši Nolikuma 8.sadaļā minētajām prasībām, izņemot Nolikuma 8.1.1. - 8.1.5.punktos minētās prasības, kuras tiks pārbaudītas tikai Pretendentam, kuram būtu piešķiramas līguma slēgšanas tiesības.
  10. Pretendenti, kuri atbilst kvalifikācijas prasībām, tiek vērtēti 2.kārtā, kur Komisija izvērtē piedāvājumu atbilstību tehniskajām specifikācijām atbilstoši Nolikuma 9.sadaļā minētajām prasībām.
  11. Pretendenti, kuri atbilst 1.kārtas un 2.kārtas prasībām, tiek vērtēti 3.kārtā, kur Komisija izvērtē Pretendenta piedāvājumā iesniegtā finanšu piedāvājuma atbilstību Nolikuma 8.sadaļas prasībām, ievērojot šādu kārtību:
      1. Izvērtējot finanšu piedāvājumus, Komisija ņem vērā kopējo piedāvājuma summu bez PVN.
      2. Komisija pārbauda vai finanšu piedāvājumā nav aritmētisku kļūdu. Ja šādas kļūdas konstatē, Komisija tās izlabo šādā kārtībā:
         1. vietās, kur nesakrīt summas vārdos un skaitļots, par galveno tiks uzskatīta summa vārdos,
         2. vietās, kur ir neatbilstība starp vienības cenu un kopējo cenu, kas iegūta summējot vienību cenas, par galvenajām tiks uzskatītas cenas par vienību un kopējā cena tiks labota.
      3. Komisija par kļūdu labojumu un laboto finanšu piedāvājuma summu informē Pretendentu, kura pieļautās kļūdas ir labotas. Vērtējot finanšu piedāvājumu, Komisija ņem vērā labojumus.
      4. Ja Pretendenta iesniegtais finanšu piedāvājums konkrētajam iepirkuma procedūras priekšmetam šķiet nepamatoti lēts, Komisija pirms nepamatoti lēta piedāvājuma noraidīšanas rakstiski pieprasa detalizētu paskaidrojumu par būtiskajiem piedāvājuma nosacījumiem. Piedāvājums tiks noradīts tikai gadījumā, ja Pretendents nevar norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.
  12. Ja Komisija konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, Komisija pieprasa, lai Pretendents vai kompetenta institūcija izskaidro vai papildina minēto informāciju vai dokumentu, nodrošinot vienlīdzīgu attieksmi pret visiem Pretendentiem. Skaidrojuma pieprasījumi tiek sniegti rakstiski elektroniski, pievienojot skenētu parakstītu dokumentu vai elektroniski, ar drošu elektronisko parakstu. Atbildes jāiesniedz līdz tā termiņa beigām, kas norādīts skaidrojuma pieprasījumā.
  13. Ja Pretendents vai kompetenta institūcija neiesniedz Komisijas pieprasīto skaidrojumu, Komisija piedāvājumu vērtē pēc savā rīcībā esošās informācijas. Komisija pieņem lēmumu par piedāvājuma vērtēšanu, ņemot vērā samērīguma principu, un tā nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem Pretendentiem. Ja Pretendenta kvalifikācijas sastāvs, tehniskā piedāvājuma un finanšu piedāvājuma sastāvs neatbilst Nolikuma prasībām, Komisija ir tiesīga Pretendentu izslēgt no turpmākās dalības iepirkuma procedūrā.
  14. Komisijai, lai pildītu šajā iepirkuma procedūras Nolikumā noteiktos pienākumus, ir tiesības jebkurā laikā pirms līguma noslēgšanas pārbaudīt Pretendenta iesniegtās dokumentācijas patiesumu attiecīgajās institūcijās, iestādēs, kredītiestādēs, pie Pretendenta klientiem, sadarbības partneriem, tostarp, publiski pieejamās datu bāzēs un citos publiski pieejamos avotos. Ja Komisija ir ieguvusi informāciju šādā veidā, bet Komisijas iegūtā informācija neatbilst faktiskajai situācijai, attiecīgais Pretendents ir tiesīgs iesniegt izziņu vai citu dokumentu par attiecīgo faktu. Komisija nodrošina Pretendentam šādu iespēju, savlaicīgi paziņojot par iepriekš minētajos avotos iegūto informāciju.

## Saimnieciski visizdevīgākā piedāvājuma izvēle

* 1. Saimnieciski visizdevīgākā piedāvājuma izvēle tiek veikta, ņemot vērā šādu kritēriju īpatsvaru:

|  |  |
| --- | --- |
| Saimnieciski visizdevīgākā piedāvājuma izvēles kritēriji | Īpatsvars % |
| **Finanšu izvērtēšanas kritērijs** | 85 |
| **Darbu izpildes termiņa** **kritērijs par laiku, kad netiek padota siltumenerģija trasē** | 15 |

* 1. Saimnieciski visizdevīgākais piedāvājums tiek noteikts, pamatojoties uz šādu algoritmu:
     1. piedāvājumu cenas (finanšu piedāvājums) tiek novērtētas šādā veidā: viszemākajai cenai tiks piešķirti 85 punkti, bet pārējiem piedāvājumiem (ar divām zīmēm aiz komata) punkti tiks aprēķināti proporcionāli attiecībā pret lētāko:

Zemākā cena / piedāvājuma N cena x 85;

* + 1. darbu izpildes termiņa kritērijs tiek vērtēti šādi:
       1. izvērtējot Pretendenta piedāvāto darbu izpildes termiņu, 15 punkti tiks piešķirti Pretendentam, kurš ir piedāvājis īsāko darbu izpildes termiņu. Pārējiem Pretendentiem punkti, noapaļojot līdz skaitļa desmitdaļai, tiks aprēķināti pēc formulas:

Punktu skaits = (īsākais darbu izpildes termiņš (nedēļās)/ Pretendenta darbu izpildes termiņš (nedēļās)) x 15;

* + - 1. punkti netiek piešķirti par darbu izpildes kritēriju, ja tas ir īsāks par divām nedēļām;
    1. Kopvērtējuma punkti tiks aprēķināti šādi:

Kopā = finanšu kritēriju punkti + citi vērtēšanas kritēriji

Maksimāli iespējamo punktu skaits – 100 punkti.

* 1. Par saimnieciski visizdevīgāko atzīstams tas piedāvājums, kas ieguvis visvairāk punktus kopvērtējumā.

## Pretendenta pārbaude pirms lēmuma pieņemšanas par līguma slēgšanu

* 1. Komisija, pirms lēmuma pieņemšanas par iepirkuma līguma slēgšanu attiecībā uz katru Pretendentu, kuram atbilstoši iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības:
     1. Pieprasa iesniegt dokumentus, kas apliecina Pretendenta atbilstību kvalifikācijas prasībām, ja Pretendents piedāvājumā iesniedzis Eiropas vienoto iepirkumu procedūras dokumentu kā sākotnējo pierādījumu, lai apliecinātu atbilstību kvalifikācijas prasībām.
     2. Pārbauda, vai uz Pretendentu, tā personālsabiedrības biedru, ja Pretendents ir personālsabiedrība, tā personu apvienības dalībnieku, ja Pretendents ir personu apvienība, tā apakšuzņēmēju, kuru veicamo būvdarbu vai sniedzamo pakalpojumu vērtība ir vismaz 10 000 eiro, tā personu, uz kuras iespējām Pretendents balstās, lai apliecinātu kvalifikācijas atbilstību, nav attiecināmi Nolikuma 8.sadaļas 8.1.1. - 8.1.5.punktā noteiktie izslēgšanas noteikumi. Pretendenta izslēgšanas noteikumu pārbaude tiek veikta publiski pieejamās datu bāzēs ([www.lursoft.lv](http://www.lursoft.lv), [www.ur.gov.lv](http://www.ur.gov.lv), [www.vid.gov.lv](http://www.vid.gov.lv) u.tml.), ievērojot minēto kārtību:
        1. Nolikuma 8.1.2. – 8.1.5.punktā minēto izslēgšanas noteikumu pārbaudi veic publiski pieejamās datu bāzēs uz dienu, kas ir noteikta kā piedāvājuma iesniegšanas termiņa pēdējā diena. Savukārt Nolikuma 8.1.1.punktā minēto izslēgšanas noteikuma pārbaudi veic par diviem datumiem, tas ir, piedāvājuma iesniegšanas termiņa pēdējo dienu un dienu, kad tiek pieņemts lēmums par iespējamu iepirkuma līguma slēgšanas piešķiršanu,
        2. ja Komisija konstatē, ka uz Pretendentu, tā personālsabiedrības biedru, ja Pretendents ir personālsabiedrība, tā personu apvienības dalībnieku, ja Pretendents ir personu apvienība, tā piesaistīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 eiro vai uz personu, uz kuras iespējām Pretendents balstās, attiecināms Nolikuma 8.1.1.punktā minētais izslēgšanas noteikums, Komisija pieprasa Pretendentam iesniegt pierādījumus atbilstoši SPSIL 48.panta septītās daļas un astotās daļas 1. un 3.punktā minētajam. Ja Pretendents 10 (desmit) dienu laikā pēc pieprasījuma izsniegšanas vai nosūtīšanas dienas neiesniedz pieprasītos dokumentus par iepriekš minētajām personām, Komisija izslēdz Pretendentu no turpmākās dalības iepirkumu procedūrā (ievērojot Nolikuma 14.1.2.3.punktā minēto),
        3. Komisija pieprasa, lai Pretendents nomaina apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10% no kopējās līguma vērtības, ja uz to attiecināmi Nolikuma 8.1.1. – 8.1.5.punktos minētie izslēgšanas noteikumi, un Pretendenta norādīto personu, uz kuras iespējām Pretendents balstās, ja uz to attiecināmi Nolikuma 8.1.1. – 8.1.5.punktos minētie izslēgšanas noteikumi. Ja Pretendents 10 (desmit) dienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu Nolikuma prasībām atbilstošu apakšuzņēmēju un Pretendenta norādīto personu, uz kuras iespējām Pretendents balstās, Pasūtītājs izslēdz Pretendentu no turpmākās dalības iepirkumu procedūrā,
        4. ja uz Pretendentu attiecināmi Nolikuma 8.1.2. – 8.1.5. punktā minētie izslēgšanas noteikumi, Pretendents norāda to piedāvājumā un, ja tas tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par noradītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanas nākotnē,
        5. ja Pretendents neiesniedz skaidrojumu un pierādījumus, Komisija izslēdz attiecīgo Pretendentu no turpmākās dalības iepirkuma procedūrā,
        6. Komisija izvērtē Pretendenta veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Komisija var prasīt attiecīgā noziedzīgā nodarījuma vai pārkāpuma jomas kompetentām institūcijām atzinumus par Pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē,
        7. ja Komisija veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo Pretendentu no dalības Konkursā. Ja veiktie pasākumi ir nepietiekami, Pasūtītājs pieņem lēmumu izslēgt Pretendentu no turpmākās dalības iepirkuma procedūrā.
     3. Pārbauda vai attiecībā uz Pretendentu nepastāv Starptautisko un Latvijas Republikas nacionālo sankciju likuma (turpmāk – Sankciju likums) 111. pantā noteiktie Pretendenta izslēgšanas nosacījumi. Komisija pārbaudi veic atbilstoši Sankciju likuma 111. pantā noteiktajam, ievērojot Pasūtītāja iekšējos normatīvajos aktos noteikto. Pasūtītājs attiecībā uz ārvalstī reģistrētu Pretendentu, nosakot informācijas sniegšanas termiņu, ne īsāku par 10 (desmit) dienām pēc pieprasījuma izsniegšanas vai nosūtīšanas dienas, pieprasa, lai tas iesniedz attiecīgās ārvalsts kompetentās institūcijas izziņu, kurā norādītas Starptautisko un Latvijas Republikas nacionālo sankciju likuma 111. panta pirmajā daļā paredzētajai pārbaudei nepieciešamās ziņas par Pretendentu, tai skaitā ziņas par šāda Pretendenta patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša Pretendenta vai apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs Starptautisko un Latvijas Republikas nacionālo sankciju likuma 111. panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.
     4. Pretendentu var atzīt par neatbilstošu un izslēdzamu no turpmākās dalības iepirkuma procedūrā, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir personu apvienība vai personālsabiedrība), tā dalībnieks vai biedrs (ja Pretendents ir personu apvienība vai personālsabiedrība) nav pildījis ar Pasūtītāju noslēgto iepirkuma līgumu un tādēļ Pasūtītājs ir izmantojis iepirkuma līguma noteikumos paredzētās tiesības vienpusēji atkāpties no iepirkuma līguma. Minētais nosacījums ir spēkā 12 (divpadsmit) mēnešus no iepirkuma līguma vai vispārīgās vienošanās izbeigšanas brīža. Komisija pirms pieņem lēmumu par Pretendenta izslēgšanu no turpmākās dalības iepirkuma procedūrā, izvērtē Pasūtītāja vienpusējās atkāpšanās iemeslus no iepirkuma līguma.
     5. Pretendentu var atzīt par neatbilstošu un izslēdzamu no turpmākās dalības iepirkuma procedūrā, ja Pasūtītāja rīcībā ir objektīva un pierādāma informācija, ka Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir personu apvienība vai personālsabiedrība), tā dalībnieks vai biedrs (ja Pretendents ir personu apvienība vai personālsabiedrība) iepriekšējā vai pašreizējā gadā veicis līdzīgus būvdarbus un/vai sniedzis pakalpojumus, un/vai veicis līdzīgas piegādes un nav pildījis attiecīgā pasūtītāja, tajā skaitā ar Pasūtītāju – SIA Ķekavas nami” noslēgto iepirkuma līgumu (nav nodrošinājis tehnisko specifikāciju prasībām atbilstošu kvalitāti, Pretendentam ir neizpildītas saistības, kurām izpildes termiņš iestājies uz Nolikuma 3.4.1.punktā minēto dienu vai citu ar līguma izpildi saistītu noteikumu pārkāpumu). Minētais nosacījums ir spēkā 12 (divpadsmit) mēnešus no iepirkuma līguma vai vispārīgās vienošanās izbeigšanas brīža. Komisija pirms pieņem lēmumu par Pretendenta izslēgšanu no turpmākās dalības iepirkuma procedūrā, izvērtē līguma neizpildes iemeslus no Pretendenta puses.
  2. Ja attiecībā uz Pretendentu netiek konstatēti šajā sadaļā minētā izslēgšanas nosacījumi, Komisija lemj par Pretendenta atzīšanu par iepirkuma procedūrās uzvarētāju atbilstoši Nolikumā minētajai kārtībai.

## Lēmuma pieņemšana un iepirkuma procedūras rezultātu paziņošana

* 1. Komisija izskata iesniegtos piedāvājumus un pieņem lēmumu 10 (desmit) darba dienu laikā no Nolikuma 3.5.1.punktā minētā datuma. Ja piedāvājuma izvērtēšanai ir nepieciešams ilgāks laiks, Komisija drīkst pieņemt lēmumu par piedāvājuma izvērtēšanas pagarināšanu.
  2. Ja Komisija izmantojusi Nolikuma 15.1.punktā paredzētās tiesības, tā var prasīt Pretendentiem pagarināt piedāvājuma derīguma periodu uz noteiktu laiku. Pagarinot piedāvājuma derīguma termiņu, Pretendentam netiks atļauts labot savu piedāvājumu – piedāvājuma cenas vai saturu. Ja Pretendents piekrīt piedāvājuma derīguma termiņa pagarināšanai, tam attiecīgi jāpagarina piedāvājuma nodrošinājuma termiņš (ja iepirkuma procedūrā tāds paredzēts). Pretendents var atteikt piedāvājuma derīguma termiņa pagarināšu, nezaudējot piedāvājuma nodrošinājumu.
  3. Pirms iepirkuma līguma slēgšanas visi Pretendenti par Konkursa rezultātiem tiek informēti vienlaicīgi (vienā dienā) rakstiski 5 (piecu) darba dienu laikā elektroniski uz e-pasta adresi, kas norādīta Pretendenta pieteikuma vēstulē (Nolikuma 1.pielikums), pievienojot skenētu parakstītu dokumentu vai ar drošu elektronisko parakstu parakstītu dokumentu, no lēmuma apstiprināšanas dienas.
  4. Nolikuma 15.3.punktā minētajā paziņojumā par Konkursa rezultātiem Komisija Pretendentam, kura piedāvājums ticis noraidīts norāda Pretendenta noraidīšanas iemeslus, savukārt Pretendentam, kurš atzīts par saimnieciski visizdevīgāko norāda izraudzītā piedāvājuma raksturojumu un nosacītās priekšrocības.
  5. Komisija pieņem lēmumu pārtraukt iepirkuma procedūru jebkurā brīdi, ja tam ir objektīvs pamatojums (budžeta ierobežojums vai cits objektīvs iemesls), pirms noslēgts līgums ar iepirkuma procedūras uzvarētāju, par to rakstveidā informējot Pretendentus, kā arī ne vēlāk kā 3 (trīs) darba dienu laikā pēc Nolikuma 15.3.punktā minētā paziņojuma par Konkursa rezultātiem nosūtīšanas Pretendentiem IUB publicē paziņojumu par rezultātiem, kuram nepiemēro SPSIL.
  6. Komisija pieņem lēmumu izbeigt iepirkuma procedūru jebkurā no šādiem gadījumiem:
     1. Nav iesniegti piedāvājumi.
     2. Pretendenti neatbilst iepirkuma procedūras dokumentos noteiktajām kvalifikācijas prasībām.
     3. Iesniegti iepirkuma procedūras dokumentos noteiktajām prasībām neatbilstoši piedāvājumi.
     4. Piedāvājumi atzīti par nepamatoti lētiem.
  7. Ja iepirkuma procedūrā iesniegts viens piedāvājums, kas ir izdevīgs un atbilst iepirkuma procedūras noteikumiem, Komisija lems par to, vai uzticēt pasūtījuma izpildi šī piedāvājuma iesniedzējam, vai to pārtraukt un, ja nepieciešams, izsludināt atkārtotu iepirkuma procedūru.
  8. Komisija pēc iepirkuma procedūras pabeigšanas sagatavo iepirkuma procedūras ziņojumu.

## Līguma slēgšana

* 1. Pasūtītājs Pretendentu, kura piedāvājums ir atzīts par saimnieciski visizdevīgāko, uzaicina slēgt pakalpojumalīgumu.
  2. Par līguma pamatu tiks izmantots Nolikuma 6.pielikumā pievienotais līguma projekts.
  3. Pasūtītājs slēdz līgumu ar izvēlēto Pretendentu pēc dienas, kad Pasūtītājs nosūtījis visiem Pretendentiem paziņojumu par Konkursa rezultātiem Nolikuma 15.3.punktā minētajā kārtībā. Ja Pretendenta vainas dēļ 10 (desmit) dienu laikā līgums netiek parakstīts, Pasūtītājs ir tiesīgs uzskatīt, ka Pretendents atteicies no pasūtījuma izpildes, un ieturēt piedāvājuma nodrošinājumu (ja tāds paredzēts), saskaņā ar Piedāvājuma nodrošinājuma nosacījumiem. Šajā gadījumā Pasūtītājs ir tiesīgs līguma slēgšanai uzaicināt Pretendentu, kurš saņēmis nākamo augstāko novērtējumu.
  4. Pirms lēmuma pieņemšanas par līguma noslēgšanu ar nākamo Pretendentu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicies slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt iepirkuma procedūru neizvēloties nevienu piedāvājumu.
  5. Ja Komisija pieņem lēmumu slēgt iepirkuma līgumu ar nākamo Pretendentu, kurš piedāvājis saimnieciski visizdevīgāko piedāvājumu, Komisija atkārtoti nosūta paziņojumus par Konkursa rezultātiem atbilstoši Nolikuma 15.3.punktā minētajai kārtībai.
  6. Pasūtītājs 10 (desmit) darba dienu laikā pēc tam, kad noslēgts iepirkuma līgums, IUB publicē paziņojumu par rezultātiem iepirkumā, kuram nepiemēro SPSIL.
  7. Iepirkuma procedūrā izraudzītā Pretendenta personālu un/vai apakšuzņēmējus, kurus tas iesaistījis līguma izpildē, par kuriem sniedzis informāciju un kuru kvalifikācijas atbilstību izvirzītajām prasībām Pasūtītājs ir vērtējis, pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
     1. Piedāvātais apakšuzņēmējs atbilst iepirkuma procedūras Nolikumā noteiktajām apakšuzņēmējiem izvirzītajām prasībām.
     2. Apakšuzņēmēja maiņas rezultātā netiek veikti grozījumi Pretendenta piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  8. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad Pasūtītājs saņēmis visu informāciju un dokumentus, kas nepieciešami lēmuma pieņemšanai.
  9. Iepirkuma līguma grozījumi ir pieļaujami, ja līguma grozījumu vērtība, ko nosaka kā visu secīgu izdarīto grozījumu naudas vērtību summu (neņemot vērā SPSIL 66.panta trešās daļas 1., 2., un 3.punktu), vienlaikus ir mazāka par 10% no sākotnējās līguma līgumcenas iepirkuma līguma gadījumā.
  10. Iepirkuma līguma grozījumi ir pieļaujami saskaņā ar SPSIL 66.panta nosacījumiem:
      1. Grozījumi ir nebūtiski.
      2. Grozījumi ir būtiski un tie tiek izdarīti tikai SPSIL 66.panta trešajā daļā minētajos gadījumos.
      3. Grozījumi tiek izdarīti SPSIL 66.panta piektajā daļā minētajā gadījumā neatkarīgo no tā, vai tie ir būtiski vai nebūtiski.

## Tiesības iesniegt iesniegumu par iepirkuma procedūras pārkāpumiem

* 1. Pretendenti, kas piedalījušies iepirkuma procedūrā, ir tiesīgi pārsūdzēt Pasūtītāja rīcību iepirkuma procedūras izvērtēšanā vai tā pieņemto lēmumu Latvijas Republikas normatīvajos aktos noteiktajā kārtībā, iesniedzot sūdzību Administratīvajā rajona tiesā.

1. Šī prasība attiecas arī uz 8.1.2., 8.1.3., 8.1.4, 8.1.5. 8.1.7. un 8.1.8.:

   * personālsabiedrību un visiem tās biedriem (ja pieteikumu iesniedz personālsabiedrība),
   * visiem personu apvienības dalībniekiem (ja pieteikumu iesniedz personu apvienība),
   * apakšuzņēmēju, kura veicamo būvdarbu vai sniedzamo pakalpojuma vērtība ir vismaz 10 000 *euro* no kopējās līguma vērtības,
   * personām, uz kuru iespējām Pretendents balstās, lai apliecinātu Pretendenta atbilstību Nolikuma prasībām.

   [↑](#footnote-ref-1)